
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the past, representing a wealth of history, culture and knowledge that 's often difficult to discover. 

Marks, notations and other marginalia present in the original volume will appear in this file - a reminder of this book' s long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including placing technical restrictions on automated querying. 

We also ask that you: 

+ Make non-commercial use of the file s We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each file is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countries. Whether a book is stili in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liability can be quite severe. 

About Google Book Search 

Google's mission is to organize the world's Information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at |http : //books . google . com/ 



^ 



f 



p 



I 
I 
I 
I 
I 



H 







llllllllllllll Wk.- 



NAPISAL ABDTTUS 

Reformacija in socialni boji 
slovenskih kmetov 

1908 



arvard Depository 
Brittle Book 














TKEOLOGKALUBMRV 




Reformacija 

in socialni boji slovenskih 
kmetov. 



' Napisal 
ABDITUS. 




'P 



? 



V LJubljani 1908. 
Založil L Scliweotner. 



t ^0 



Reformacija 

in socialni boji slovenskih 
kmetov. 



Napisal 
ABDITUS. 




Ljubljana 1908, 
Založil L. Schwentner. 






Theolog;'"^ai i tv^v-^v 

CAMRi^if^r:;!:- MA3S. 



I. 

Kmetski upori in kmetske vojne niso bile 
nič nenavadnega v zadnjih stoletjih srednjega veka. 
Zgodovina nam pripoveduje o nemških, francoskih, 
čeških, ogrskih, še prej o angleških in italijanskih 
kmetsk»h vojnah. Tudi slovenski in slovensko-hrvatski 
km^icsKi upori so važen dokument v kulturni in go- 
s'^odarski zgodovini našega naroda in njegovega soci- 
alnega življenja. 

Neznosne družabne in socialne razmere, temelječe na 
najžalostnejši dedščini srednjega veka, na popolni brez- 
pravnosti priprostega ljudstva, so nudile veliko množino 
razstrelilnih snovi, ki so se vžgale in gorele v velikem 
plamenu socialne nezadovoljnosti, kakor hitro se je 
užgala ena sama iskrica. Čuditi se torej ni, če je bil 
mnogokrat povod najsrditejšim kmetskim uporom sam 
na sebi malenkosten in krajevno lokalen. 

Uvod v žalostno zgodovino tedanjih socialnih 
bojev kmetov tvori denarno gospodarstvo, ki je počasi 
izpodrinilo staro komodno naturalno gospodarstvo. — 
Kmet ni obdeloval le zemlje svojega fevdnega gospo- 
darja, temveč je moral v vojnih časih — posebno pri 
nas! — tudi sam braniti zemljo svojih gospodarjev in 
naposled tudi nositi vsa težka bremena dolgoletnih 



vojen ! Razvoj mest in trgov, ki so pospeševali novo 
denarno gospodarstvo, je pa tudi v kmetskem ljudstvu 
obudil željo po osvoboditvi iz odvisnosti fevdne go- 
spode. Mesto in trg sta ustvarila trg, kjer so se raz- 
pečavali ne le izdelki industrije in umetnosti, temveč 
tudi pridelki poljedelstva. 

Trgovci in rokodelci po mestih in trgih so bili 
primorani bolj in bolj, kupovati razne življenjske po- 
trebščine in sirovine za svoje izdelke od kmetov, od- 
nosno zemljiške, fevdne gospode. Kmetje in poljedelci 
so dobilj denar, ki je moral roditi hrepenenje, iz- 
premeniti kolikor največ mogoče naturalne dohodke v 
denarne dohodke. Čim več denarja je kmet prejel, 
tem boljše se mu je godilo, tem večje je bilo njegovo 
upanje, da postane kdaj svoboden človek. 

Ko kmet še ni poznal denarja in njegovih poseb- 
nosti ter še ni prodajal svojih pridelkov, ni bilo ravno 
preveč težko in mučno dajati graščaku njegov delež. 
Kar se je pridelalo, to se je tudi doma porabilo. Graščak 
je imel navadno toliko naturalnih dohodkov, da ni 
vedel kam z njimi. Zaraditega je živel razkošno in 
razsipno, svojim prijateljem in znancem je prirejal 
velike gostije, o kakršnih se dandanes ne sliši več. 
Vsega je bilo v obilici, a ničesar se ni moglo spraviti 
v denar, ki je bil skoraj še nepoznan. Kakor hitro pa 
so ustvarila mesta trg, kjer so se pridelki lahko spravili 
v denar, ki je imel trajno vrednost in se ni mogel 
pokvariti kakor blago, je stremil ne le kmet, temveč 
še bolj graščak, da ga dobi. Pomnoževal je torej 
bremena svojih podložnih. 

Čim več bremen, tem več dohodkov in denarja. 
Denarja pa ni nikoli preveč, neizmerna je želja po 



njem. Sedaj se je stanje nesvobodnega, podložnega 
kmeta naglo poslabševalo, zakaj čim več je moral 
dajati svojemu zemljiškemu gospodarju, tem večja je 
bila izguba. Ne več izguba na pridelkih, temveč na — 
denarju. In kmet je občutil sedaj svoje breme huje 
kakor pa nekdaj in njegova nezadovoljnost je bila 
zaradi tega vedno večja. 

Napetost med zemljiškim gospodom in podložnim 
kmetom je neprestano naraščala. Kljub temu, da se je 
kmetovo stanje kakor gospodovo izboljševalo in ne- 
primerno povzdignilo.*) V teh bojih med gospodarjem 
in podložnikom pa je pripadla velika uloga narašča- 
jočim mestom. Ona so bila v prvih časih pribeža- 
lišča trpinčenih podložnikov. Marsikak kmet je utekel 
z zemlje svojega gospoda pod varni mestni zid. Toda 
čim pogosteje so poizkušali podložni kmetje se od- 
tegnili bremenom in dolžnostim, ki jih je nalagal zem- 
ljiški gospodar neprestano in brez usmiljenja, tem 
odločneje so stremeli tudi ti, privezati kmeta nase. 
In pogostokrat tudi z dobrim in milejšim ravnanjem. 
Fevdna gospoda, razvijajoči se gospodujoči razred, je 
vedela, da večje število podložnikov daje tudi večjo 
tlako; tem več se lahko proda in izkupi. 

Ker so poljedelski pridelki vsled razvijajočega se 
meščanstva in živahne trgovine povečali svojo vrednost, 
je dobila tudi zemlja neko višjo vrednost. Med tem, 
ko je bila zemlja za časa naturalnega gospodarstva 
skoraj brez vrednosti , je postala sedaj , ko se je ne- 
primerno pomnožilo po mestih in trgih prebivalstvo. 



*) Vse to lepo in obširno razklada med drugimi zgodovi- 
narji tudi K. Kautsky v prvem zvezku: Die Geschichte des So- 
zialismus. 



drag pri vile g, ki je bil še mnogo večji, kakor pa 
je danes in zaradi katerega so se kmalu vneli veliki 
socialni boji, ki se zrcalijo jako izrazovito tudi v obupnih 
kmetskih uporih. Z gospodarskim razvojem so rastla 
tudi nasprotstva med zemljiškim gospodarjem in pod- 
ložnim kmetom, ker se je zemljiška gospoda polastila 
prej skupne zemlje ter jo milostno prepustila kmetom 
le v uporabo. Prišlo je do spopadov, ki so bili začet- 
koma neznatni in povsem lokalnega značaja, ki so se 
pa kmalu razširili čez dežele in države. Seveda ta 
razvoj ni bil povsod enak in istočasen. 

Kakor že rečeno, so nudila mesta kmetom pomoč 
v bojih proti graščakom. Pa bil je še drugi vzrok, 
namreč ta, da so bili fevdni gospodje časih v denarnih 
zadregah. Plemstvo je imelo več potreb kakor pa do 
malega nekulturni kmet. Ono je hrepenelo in zahtevalo 
višjo kulturo, ki pa se je v tedanji Evropi dobivala 
le za drag denar. Tudi kultura je bila še neprimerno 
dražji privileg kakor pa je dandanes. To je rodilo 
vedno večjo željo po denarju, ki ga je bilo vedno pre- 
malo. Malo plemstvo je začelo propadati, ker se ni 
moglo kosati z velikimi baroni. Ni se več mnogo lo- 
čilo od ostale kmetske mase. Mali plemenitnik, z malim 
številom podložnikov, je bil boljši kmet; nič več. V 
hipnih denarnih zadregah je bil rad pripravljen vzeti 
od kmeta odkupnino za njegove dolžnosti in druga 
bremena. Nastale so mnoge svobodne. kmetije, ognjišča 
revolucionarnega duha in kmetske uporne trme. 

II. 

Velika zemljiška gospoda je skušala spraviti ko- 
likor največ mogoče zemlje nase. Prvi, ki so se morali 
ponižno stisniti, so bili mali plemenitniki, ki so kmalu 
morali iskati prikladnih služb pri večjih posestnikih 
in na dvorih ter v vojaškem stanu. Akumulacija kapi- 
tala je napredovala nevzdržema, kakor pozneje v ma- 
nufakturi in dandanes v kapitalističnem veleobratu. 
Za malimi plemenitniki so prišli na vrsto kmetje. 
Zaraditega se je . pripetilo, da je bilo tudi na deželi 
vedno več revščine, da so imeli kmetski domovi preveč 
ljudi, ki jih niso mogli rediti. Nastal je kmetski 
proletariat. Ta je bil indirektni pospeševatelj dol- 
goletnih vojen, ki jih ima srednji vek. Ne le malo, 
propadlo plemstvo, temveč tudi kmetski sinovi so 
odslej služili v vojnih četah. Ti vojaki so služili 
vsakomur in kdor jih je boljše in točneje plačeval, jih 
je dobil. Vojna in klanje, ropanje in moritev, je postalo 
družabna potreba, ki jo je rodila nenasitna aku- 
mulacija zemlje v rokah velike plemenite gospode. Ti 
kmetski sinovi so se, ko so si po vojnah in napadih 
naplenili nekoliko premoženja, zopet vračali domov in 
začeli zopet kmetbvati. S seboj so prinesli iz tujine 
vajo v rabi orožja in vojnega, razuzdanega duha. V 

vojnah, kjer so služili proti plači kot pešci, ki so pri- 
hajali tako zopet do militaristične veljave, so se na- 
vadili ugodnejše in boljše ter svobodnejše živeti, nego 
pa so živeli doma kot brezpravni podložniki. 

Seveda so se kmetske vojne in kmetski upori za- 
čeli pojavljati šele potem, ko se je kmetovo stanje 
zopet izdatno poslabšalo. Dva činitelja v tedanji struk- 
turi družbe sta mogočno vplivala na to: Trgovski 
kapital in absolutni vladar. 

Trgovski kapital se je ojačil vsled pomnožene 
produkcije blaga in trgovine. Ta kapital pa je, čim 
bolj se je pomhoževal, ustvarjal tudi močno, ugledno 
in blestečo državno oblast združeno v roki domačega 
kneza in vladarja. V ta namen je bilo treba pokoriti 
oblastno in mogočno plemstvo. Kapital ni mogel in 
ne more upoštevati ničesar drugega, nego samega 
sebe. On je potreboval te močne in ugledne državne 
oblasti, da je varovala notranji, domači trg, in da je 
mogel z njeno pomočjo, s pomočjo državnega aparata, 
se uveljaviti na svetovnem trgu. Na svetovnem trgu je 
potreboval kapital te moči, da ga je branila pred tujo 
konkurenco. Ta smer je v svoji upravi zahtevala 
predvsem dvoje : birokracijo in plačano vojsko. Oba ta 
dva činitelja sta jako pospeševala absolutno vladarstvo, 
obsolutnega deželnega kneza. Močni in absolutni knez 
je mogel krotiti ošabno plemstvo, ki je začelo vedno 
pogosteje iskati lahkih in častnih dvornih služeb. Na- 
ravno in jasno pa je, da je boj med podložnim kmetom 
in fevdnim gospodom le podpiral trgovski kapital v 
njegovem stremljenju, ker je oba slabil in ju napravljal 
vedno manj nevarna. Jako dobro se to izpozna ravno 
pri uporu slovenskih kmetov, ki so poklicali na pomoč 

cesarja Maksa in ki je pri tej priliki dal mnogo po- 
vodov za pritožbe proti cesarskim uradnikom.*) 

V tej dobi se je položaj odvisnih kmetov silno 
poslabševal. Še vedno so se vsa državna in deželna 
bremena nalagala veleposestnikom in le v manjši meri 
mestom vsled neurejenega davčnega sistema. Veliki 
posestnik pa je zvalil redno vsa bremena na kmetska 
ramena. Toda če so v prejšnjih časih — posebno v 
štirinajstem stoletju — mesta pomagala kmetom, je 
sedaj to nehalo. Prvič se je pomnožil trgovski kapital, 
vsled česar je oslabelo kmetom prijazno malo me- 
ščanstvo in drugič so se naselili v mestih in si tam 
zidali hiše in palače veliki plemenitniki. Prej kolikor- 
toliko svobodna mesta so postala odvisna od milosti 
vladarja. Čim odvisnejše pa je postajalo malo me- 
ščanstvo, živeče še v starih kmetskih tradicijah, tem 
bolj je ginila v mestih — večjih namreč — stara 
demokratična smer na škodo kmetskemu ljudstvu. 



*) Plemstvo se je močno pritoževalo nad „Umreiterji", ki 
jih je cesar poslal med kmete, da poizvedo njihove pritožbe. Ti 
cesarjevi odposlanci so baje ščuvali kmete, naj se pritožijo proti 
svojim gospodarjem. In Če se kmetje niso hoteli pritožiti, so jim 
celo grozili, da so spravili iz njih, kar so hoteli. 

Takole so se pritoževali stanovi nad cesarskimi poslanci : 
Sie sprSchen ^Umreiter) zu ihnen (kmetom): Klagt iiber Eueren 
Herrn, wir sind darum, Euch zu Gutem hergekommen ! und wenn 
sie nun nicht klagen wollten, so sagten sie : WolIt Ihr nicht klagen, 
so werden andere hernach kommen, die werden Euch recht aus- 
warten oder die Saiten recht anziehcn ; und wenn auch dies nichts 
fruchtete, so fuhren sie die Bauern zornig an : Geh hin zum Teufel ! 
So Du dann nicht klagen wilist, oder zu klagen hast, was thust 
Du dann da ? (August Dimitz, Geschichte Krains, IV. Buch, stran 
20 ff). Kaka bojazen je skrita v teh besedah! 

Naravna pomnožitev prebivalstva, opuščanje sprem- 
stev — ki je bilo za časa naturalnega gospodarstva v 
vsaki plemiški hiši jako mnogobrojno — pomnožitev 
državnih in deželnih davkov, oderuške obresti in na- 
posled okolnost, da so se mesta zaprla kmetom — 
vse to je silno množilo vrste kmetskega in najnižjega 
proletariata. Nastala je splošna revščina. 

Toda tudi v teh težkih časih so imeli kmetje 
svoje zaveznike. Deloma so bili to malomeščani,*) 
deloma pa rudarji kot predstavitelji industrialnega pro- 
letariata. Industrialni proletariat je že tedaj sklenil 
nekako zvezo z nezadovoljnim kmetstvom. Za slovenske 
kmetske upore ta zveza sicer ni imela večjega prak- 
tičnega pomena iz enostavnega vzroka, ker je pri- 
manjkovalo razvitega industrialnega proletariata. Dru- 
gače je bilo seve v Nemčiji, kjer je strastni sovražnik 
Lutra, Munzer organizoval s pomočjo industrialnega 
proletariata kmetsko vojno, ali na- Češkem, kjer se je 
v husitskem zmagovalnem ognju utrdil Tabor. Revo- 
luciji tedanjega časa je stal na čelu — prav posebno 
pri nas — kmet. Ta revolucija naj bi strla fevdni 
jarem, uničila s tem temelj, na katerem je bila orga- 
nizovana cela kulturno tedaj znana družba. V socialnem 
in politiškem smislu so bili ustanki slovenskih kmetov 
veliko dalekosežnejšega pomena kakor pa verska re- 

*) Pri uporu slovenskih kmetov 1. 1514, — 1516. je bil upornim 
gorenjskim kmetom poleg kmeta Klandra voditelj tudi neki krojač 
iz Radovljice, in na Dolenjskem je pomagal upornim kmetom celo 
plemenitaž Franc Glanhofer iz Dragomlja. Ta je dal kmetom 
na razpolago mal top (Karrenbuchse), s katerim so pozneje oble- 
gali grad Andreja Lamberga pri Novem mestu. (Dimitz, Geschichte 
Krains.) 

formacija, za katero se je iz egoističnih nagibov ogreval 
tudi gospodujoči razred, — proti kateremu je bilo na- 
perjeno kmetsko gibanje — fevdni gospodje. 

Dve mogočni gibanji tiste dobe sta pretresali 
temelje tedanje družbe — verska reformacija in kmetske 
vojne. Obe ste temeljili v bistvu na istih vzrokih. Ten- 
dence so si bile nasprotne in nezdružljive. Od cerkvene 
reformacije ni pričakovalo ljudstvo ničesar. Saj zanj 
ni pomenila ta reformaeija drugega, nego ojačenje 
njegovih gospodarjev. Zato kmet ni veroval v dnu 
svoje duše v njo. Turjaški grofje na primer so bili 
jako naklonjeni luteranstvu (pravim luteranstvu, ne pa 
protestantizmu sploh), in so bili obenem najbrezobzir- 
nejši izkoriščevalci svojih podložnih kmetov. Veliko 
plemstvo se je oprijemalo luteranstva in reformacije v 
nadi, da z njeno pomočjo obogati še bolj, namreč s 
cerkvenim premoženjem. Zgodilo se je to v Nemčiji, 
kjer je Luter izjavil, naj pripade cerkveno premoženje 
posvetnim knezom. Luter je srdit proklel uporne kmete 
in njihove misli. Zaradi tega so bili kmetje v svojih 
bojih in ciljih povsem neodvisni od verskocerkvene 
reformacije, navezani le nase in svoje najožje prijatelje. 
Jarma pa so se mogli otresti le z oboroženo silo. 

Zaradi tega so socialni boji slovenskih kmetov v 
zgodovini našega naroda velik kres, ki je svetil daleč 
v bodočnosti temino. 

III. 

Razlika med revnimi in bogatimi v časih kmetskih 
uporov ni bila večja, kakor je dandanes. Kapital še ni 
bil zbran v posameznih rokah v tolikih množinah 
kakor v sedanji dobi veleobratov in razvite industrije. 

Pa če ta razlika ni bila večja, je pa bila očitneja. 
Bila je tedaj doba, ko je bilo življenje vsakega posa- 
meznika javnosti odprta knjiga. Prav tako kakor tam, 
kjer stanuje v mali izbi mnogo ljudi. Politično in 
upravno življenje se je odigravalo pred očmi vseh, na 
sejmih in v cerkvah. Na malem prostoru so se naselili 
drug pri drugem reveži in bogatini. Za vsakega po- 
sebej se je vedelo, kakšno je njegovo življenje, kako 
veliko je njegovo premoženje. Rokodelec je delal javno 
pred očmi vseh, trgovec javno kupoval in kmet javno 
prodajal. 

Bogataši niso skrivali svojega premoženja, kakor 
dandanes pred tatovi in financo. Izpremeniti ga na 
primer v vrednostne papirje niso mogli. Razkošnost je 
tedaj cvetela ; bogati plemenitaši so ljubili lepe obleke, 
dragoceno orožje, kupičili so po svojih domeh drage, 
redke kovine in umetnine. Javno so se ponašali s 
svojim blagostanjem; to ni bila samo prazna navada, 
temveč potreba družabnega ugleda. Tiste čase jo vzcve- 

tela umetnost, kakor preje in pozneje nikdar. Drago- 
cene rezbarije, slike, razni kovinski izdelki izredne 
umetniške vrednosti še dandanes pričajo o tem. Kar 
je danes samo dolgočasna obrt, je bila tedaj resnična, 
živa umetnost.*) 

Dandanes je drugače. Bogastvo se np vtika več 
v razposajeno umetnost, temveč v podjetja in špeku- 
lacije. Blesk ni več potreben za ugled in posameznikov 
se ne ceni po oblačilu. 

Ne le bogastvo, tudi beda in revščina je bila 
očitnejša; dandanes se revščina strahopetno prikriva in 
le s težavo, s pomočjo najraznovrstnejše statistike si 
skušamo napraviti nekak pojem o resničnosti. Tedaj 
pa revščina ni bila hudodelska sramota. Bila je, če ne 
že ljudem, pa vsaj Bogu dopadljiva. Imeli so reveži 
pravico sklicevati se na Kristusa, ker so resnično tudi 
vanj verovali. Ker pa so imeli pravico se sklicevati na 
Boga, je bilo to dovelj, da je v bednih masah živelo 
duševno življenje res črpano iz naukov krščanstva in 
svetega pisma. Razlika med revščino in bogastvom ni 
le budila nezadovoljnosti med revnimi, temveč je ga- 
nila mnogokrat tudi višje in globlje čuteče narave iz 
gospodujočega razreda. Predstavimo si le srednjeveški 
sejm ali velike cerkvene svečanosti, kjer se je šopirilo 
razposajeno bogastvo in je kričala obupna, najnižja. 



*) Še danes so umetnine iz tistih časov jako dragocene. 
Prav posebno mnogo umetnin iz srednjega veka je še danes najti 
v različnih cerkvah. Sv. Štefana cerkev na Dunaju ni n. pr. sloveča 
samo zaradi svojega zvonika, temveč tudi zaradi dragocenih rez- 
barij, ki se nahajajo v njeni notranjosti. Tedanji čas se umetnikom 
ni nikamor mudilo z delom. Čas ni imel nobenega vpliva na iz- 
vršitev takega dela, kakor danes, ko je čas jako dragocen. 

najgnusnejša beda.. Tu se je najlažje presodilo to na- 
sprotstvo, ki se je kazalo javno v kričečih barvah. 

Sicer so se posamezni stanovi med seboj strogo 
ločili. Iz tistih časov so ohranjene postave, ki so na 
primer prepovedovale neplemenitnikom nositi opravo 
plemenitašev. Meščan ali pa svobodni kmet, čeprav je 
bil premožen, se na zunaj ni smel kazati enakega go- 
spodi. Po obleki se je poznalo človeka, h kateremu 
stanu pripada, h kateremu razredu spada in kakšno je 
njegovo družabno in materialno stanje. 

Stara rimska kultura je imela odločilen vpliv na 
gospodujoči razred. Bogati sloji, plemstvo in veliki 
trgovci, so hrepeneli po antiški književnosti in zna- 
nosti, tam so našli samega sebe: naprej stremečega, 
vodilnega, samozavestnega človeka. Veliko meščanstvo, 
plemstvo, se je oprijelo poganskega rimskega prava, 
ki je varovalo njihovo lastnino in premoženje, ki je 
bilo kakor nalašč napisano zanje. Stara poganska lite- 
ratura, brez vsakih sledov kakega odrekanja in krščan- 
skega samozatajevanja , polna brezobzirnega življenja 
in nasladov, je ugajala željam in potrebi tega gospo- 
dujočega sloja, ki ni hotelo bogastva samo množiti, 
temveč ga tudi polno uživati. 

Toda če je bogati sloj, plemstvo in veliki meščani, 
rešil iz strahovitega propada stare rimske družbe njen 
najboljši, plod, rimsko pravo, znanost in po nasladnem 
življenju hrepenečo literaturo, je našel podjarmljeni 
sloj, kmetje, rokodelci, propalo nižje plemstvo in pro- 
letariat tiste dobe, svoje dragoceno koprnenje v evan- 
geliju, ravno tistem evangeliju, ki je gnal z veliko 
vehemenco nasprotje revščine in bogastva v zadnjih 
dnevih gnjile rimske družbe v višino. Evangelij je 



18 



prinesel tem revnim in neomikanim slojem veselo 
poročilo o enakosti, komunizmu med* prvimi kristjani. 
Ni bilo treba nobenih komunističnih teorij, ker ni šlo 
za to, ali je družba ekonomsko in duševno sploh zrela 
za komunizem ali ne, temveč šlo je za to, da se izvrši 
to, kar je zapisano v evangeliju in se tako odstrani 
beda. Ta komunizem bi bil površen; obstajal bi iz- 
ključno le iz delitve. Tudi to ni moglo biti merodajno ; 
odločilno je moglo biti . le to, da bi vsaka delitev 
koristila revežem in škodovala bogatinom. Čisto na- 
ravno je, da je morala ta ideja, porojena iz evangelija 
in zgodovine apostolov, trčiti ob najbogatejšega med 
bogatini — ob cerkev. Ona je imela tedaj največ pravic 
in navadno največ zemlje. Ona je bila ravno tako velik 
fevdni gospod, kakor baroni in grofje. Ideja je rodila 
verske boje, ki jih je srednji vek poln. Cerkev je bila 
politiška gospodarica države, bila je en sam, velikanski 
in imponujoč upravni aparat. Oba sloja tedanje družbe, 
gospodujoči in podjarmljeni, sta se Ijuto pehala, da bi 
si osvojila cerkev; samo z njeno pomočjo je bilo 
mogoče enemu sloju vladati nad drugim. Sploh 
vladati ! 

Plemstvu, trgovcem in velikim meščanom, je bila 
odprta pot tudi do druge, nekrščanske kulture — do 
poganske. Bogati sloj je lahko razširil svoje duševno 
obzorje preko mej krščanstva. Odprta jim je bila pot 
do nevere, kateri so se v srcu pripogibali, in zato so 
tudi umeli izrabljati cerkev za svoje policijske službe. 
Bila jim je cerkev kakor nekak nočni čuvaj. Poskrbelo 
se je, da nižjim slojem ni ušel duševni pogled preko 
mej evangelija, preko ozko začrtanih mej krščanskega 
svetovnega nazora. Ostali so torej ti sloji na tleh 

brezpogojnega krščanstva. Zidali so nanj in verovali 
vanj. Kakor so si gospodujoči sloji prilastili rimsko 
pravo, ^tako so si tlačani prisvojili evangelij. Zato 
vidimo, da se vsi tedanji uporniki in nezadovoljneži, 
kmetje, razne rebelične in tudi strogo verske komuni- 
stične sekte sklicujejo zgolj na religijske dokaze. Z 
odprto knjigo evangelija je hodil kmet okolo in iskal 
pomoči. Zato je bil pristopen protestantizmu, ki mu ni 
branil, da si je razlagal sveto pismo po svoje. Evan- 
gelij je postal bojno orožje. 

Kakor so luteranizmu bili literarni izdelki starega 
krščanstva prepričevalni dokazi, ki so dokazovali v 
boju proti rimski cerkvi in papežu, da so Jezus in 
njegovi apostoli živeli revno, prav tako je služila ta 
literatura načinu mišljenja revnih tedanje dobe. Pa 
tudi plemstvo se je hotelo na temelju evangelija pola- 
stiti neizmernega posvetnega premoženja cerkve. In v 
evangeliju je izpoznalo nižje ljudstvo svojega propo- 
vednika. Tam je bila zapisana „ stara pravda" sloven- 
skega kmetstva. 

Povrnitev k staremu krščanstvu, k evangeliju, k 
„resnični besedi božji", je postala tedaj parola vseh 
papeštvu nasprotnih ' stanov in strank. Vsak pa je 
razlagal to „ božjo besedo" tako, kakor je najbolj pri- 
jalo njegovim interesom. Toliko časa, dokler je ostalo 
to „krivoverstvo" nasprotno samo papežu, ni bilo 
nevarno plemstvu in gospodujočemu razredu ; nasprotno 
pospeševalo je celo njegove gmotne koristi. Našega 
Primoža Trubarja so na priliko jako goreče podpirali 
plemenitniki ; bili so njegovi trmasti zagovorniki. Večina 
njih pa se ni navduševala za slovensko sveto pismo, 
temveč za vseobčni cilj : obogateti in si s tem povečati 

svojo moč. Čist tega madeža je bil najbrže samo Trubar 
in njegovi ožji prijatelji. 

Zdaj ko so nižji sloji obrnili isto orožje proti 
gospodujočemu sloju sploh, ko so se po takozvanih 
„prekrščencih" in drugih verskih sektah začele širiti 
komunistične ideje, se je situacija brž izpremenila. Dva 
sloja sta si nakrat stala nasproti: bogati in revni. — 
Tako umevamo osamelost slovensko -hrvaških kmetov 
v njihovem stremljenju po državnem socializmu. Na 
duševnem nebesnem svodu upornih kmetov, temelječih 
z obema nogama na rodni zemlji, se je moral po- 
javiti „kralj Matjaž" ali pa „cesar" Gubec. 



C^^c^r:::^) 



IV. 

Nevednost ljudskih mas je rodila bedo mase. 
Srednjeveškemu proletarcu, kmetu in rokodelcu, je bila 
pot do izobrazbe zaprta. V literaturi se narodov jezik 
še ni vpošteval. Z latinščino in grščino pa ti sloji niso 
razpolagali. Literatura, pisana v narodovem jeziku je 
morala najti krepek odmev ne le med plemstvom, 
temveč še bolj med kmetskim ljudstvom in rokodelci. 
Toda vsa svetopisemska narodna literatura ni mogla 
in ni znala razložiti ljudstvu vedno večje komplicira- 
nosti družbenega sestava, ni mogla odstraniti nara- 
ščajoče duševne in gmotne revščine. S samim evan- 
gelijem se v vsakdanjem življenju ni moglo pro- 
dirati, kakor je prodiralo visoko plemstvo in bogastvo 
z rimskim pravom, ki je bil ^najlepši duševni produkt 
razumnih in praktičnih Rimljanov. 

Pa ne le, da nižji sloji tedanje družbe niso imeli 
pristopa do višje znanosti, oni tudi niso po njej na- 
ravnost hrepeneli. Čemu znanost? Da izpoznajo resnico? 
Resnice ti sloji, niso potrebovali, ker so jo morali 
pretrdo čutiti. Vemo: človek, ki izpozna svoj propad, 
se boji resnice. On se skuša odtujiti svetu in življenju. 
V svoji notranjosti išče dokaza, s katerim se tolaži in 
goljufa. Samo tisti, ki ve, da mu more bodočnost dati 

več, nego mu je dala preteklost, ima interes na tem, 
da dobi vpogled v nejasno bodočnost, da izpozna svoj 
resnični položaj, da pospeši napredek z znanostjo. 

Tedaj bodočnost ni pripadala revnim, kmetu in 
rokodelcu, temveč bogatemu, vladajočemu sloju; le ta 
sloj je imel resničen interes na znanosti in napredku.*) 
Tlačeni, zgolj ob evangeliju živeči sloji so slutili svoj 
družabni poraz. Čim bolj so premišljevali o svoji bo- 
dočnosti, tem večji je bil obup, tem mrkejša bodoč- 
nost. Rodila se je vera v čudeže, v kralja Matjaža, ki 
pride nenadoma in jih osvobodi suženjstva. 

Kadar bo kraljevič Marko kraljeval, 
onda bo kmetic dobro kmetoval. 

Tisočletno kraljestvo prvih kristjanov, hiliazem, se 
je povrnil z vso krasoto v uborna stanovališča roko- 
delcev in v koče podložnih kmetov. Koprneli so po 
čudežih lepo opisanih v evangeliju in verovali so vanje, 
Šli so v svojo notranjost, iskali in grebli po njej. 
Nič drugega se ni moglo roditi iz tega, nego sovraštvo 
proti višji poganski kulturi, proti znanosti bogatih. Ker 
je primanjkovalo kulture in znanja, je nastopila mi- 
stika. Ne smemo se torej čuditi, da se je nekaterim 
voditeljem upornih kmetov časih kaj „prikazalo", da 
so se „zamaknili" in potem blagoslavljali križe in 
svete podobe, ki so jih nosili nezadovoljneži s seboj 
na dolgih drogovih. Pri ekstremnih naturah se je na- 
posled fantazija bednega in izkoriščanega človeka raz- 
grela ob goreči molitvi in rodila se je povišana 
askeza, izražujoča se v prostovoljnem stradanju, 

*) K. Kautsky: Thomas Morus und seine Utopie. Stuttgart 
1. 1888. 

beraštvu in popolnem odrekanju. Veselo, razposajeno 
življenje, meseni in nasladni občutki visokih, vladajočih 
stanov, so rodili na tej strani strasten črt do življenja. 
Velika je bila stvar, za katero so se borili; ni šlo za 
nič manj, nego za „resnično besedo božjo", in zato so 
šli nezadovoljni kmetje brez strahu v smrt na „kole" in 
v najgroznejše muke. 

Askeza, ki se je udomačila prav posebno pri skrajni 
levici tedanjih nezadovoljnežev, pri raznih komunističnih 
sektah, pa ni našla odziva pri kmetskem in rokodel- 
skem ljudstvu. Kmet je trdo delal in zato je potreboval 
življenja in veselja. On je bil že po svojem poklicu 
marljiv in čeden človek. Če hočemo izpoznati krščansko 
askezo, jo moramo premotriti tam, kjer je najbolj raz- 
vita, pri takozvanih „puščavnikih" in drugih enakih 
ljudeh tedanje dobe. Ti ljudje so črtili življenje; za- 
raditega so se mu odrekali. Šli so tako daleč, da se 
niso niti umivali, niti si kuhali jedi, niti si popravljali 
obleko — da, niti las in nohtov strigli, vse to zato, 
da služijo Bogu, tistemu mističnemu Bogu, ki so si 
ga sami ustvarili v svoji bedi in duševni onemoglosti. 
Odrekli so se posvetnemu uživanju in slehernemu 
veselju. To mišljenje in čustvovanje pa je temeljilo v 
bistvu — seveda ne brez izjeme — v lenobi, trmi 
in nečednosti. 

Delavni, produktivni sloji se niso mogli vnemati 
za tako življenje kljub svoji neznosni bedi. Posebno 
kmetu ni v ničemer ustrezala ta lenoba in zavedna 
umazanost. Četudi se je rodila askeza v brezmejni 
revščini, se vendar ni mogla razviti med ljudmi, ki 
so živeli od dela svojih rok. Ideje tedanjega naj- 
nižjega proletariata so se izražale v sanjah. 

Kmet in rokodelec sta šla samo do pol pota. Dalje 
nista mogla; zakaj čutila sta pod svojima nogama še 
tla, zemljo. Imela sta še neki materialen objekt, ki sta 
se ga oklepala. 



Komunistične sekte tedanjega časa se med Slo- 
venci niso uveljavile. Tupatam so se pokazali mali 
početki, ki pa so se kmalu zatrli. Tudi jako razširjena 
sekta prekrščencev,ki so se odlikovali kljub svojim 
komunističnim idejam po izredni marljivosti, vestnosti, 
čednosti in miroljubnosti, in ki so imeli svoje glavno 
taborišče na Moravskem, se ni razširila pri nas znatneje. 
Pojavljali so se tupatam, a ker jih Je posvetna in 
cerkvena gosposka zelo preganjala, se niso mogli 
ukoreniniti. Zato tudi mednarodni duh te sekte 
ni vplival mogočneje na slovenske nezadovoljneže. 
Posebno kmetje so bili še duševno preomejeni, da bi 
bili pristopni drznejšim družabnim ciljem. 

Lokalna ali pa pokrajinska omejenost je bila po- 
sebnost kmetske in rokodelske produkcije. Poljedelska 
produkcija (v ožjem smislu) napravlja iz ljudi stalna 
bitja. Košček domače zemlje ali mala hišica v mestu 
zahteva od človeka vse gmotne in duševne sile. Le 
domača dedščina je predmet opazovanja. Ona omejuje 
duševni pogled, ustvarja lokalni patriotizem, navdu- 
šenje in sovraštvo se giblje v teh ozkih mejah. Zato 
je bil osvobojevalni boj v teh razmerah jako težak in 
samo tam, kjer so komunistični proletarci srednjega 
veka se polastili upornega kmetskega gibanja, je na- 
stopilo to družabno gibanje zmagovalno, kakor n. pr. 
v Italiji, na Angleškem in med taboriti na Češkem. 

Pri nas so bile duševne smeri tedanjega komunizma 
prešibke, da bi mogle premagati lokalno obzorje kmeta 
in rokodelca. Lahko se reče : neuspehi kmetskih vojen 
pri nas so posledica raztresene in neznatne revolucio- 
narne misli. 

Ko so se uprli nemški kmetje, je zaščitnik prote- 
stantizma, Luter, ta upor preklel. Zakaj njegov glavni 
dokaz je bil ta, da je odločilen novi testament. Novi 
testament je nastal v dobi, ko se je rodilo znamenito 
rimsko pravo. Kljub svojemu očitnemu materializmu 
se je absolutno vladarstvo oprijemalo novega testamenta 
in poizkušalo ubiti starega, kmetu prijaznega Mozesa. 

Toda masa nezadovoljnega elementa, kmetje in 
rokodelci, ni bila prav nič podobna staremu rimskemu 
ljudstvu, ki je bilo plašno, hinavsko in strahopetno. 
Ni prijala tej masi ponižnost, ki jo je učil novi testa- 
ment. Posedujoči kmet (četudi pogojno posedujoči), je 
vedel, da ne živi od milosti družbe, temveč od trdega 
dela. Prepričan je bil, da živi grajska in plemenita 
gospoda od njega. Trdo delo in pa način mišljenja, 
utrjenega v borbi z zemljo, je pospeševalo uporni duh 
in kmetsko trmo. Zato kmet ni pojmoval ponižnosti, 
kakor tudi askeze ne, temveč je pograbil v novem 
testamentu nekaj drugega: sovraštvo zatiranju! Še 
dandanes lahko opazujemo, da je med revnim kmet- 
skim ljudstvom v živem spominu oni del novega te- 
stamenta (apokalipsa), ki z nekako rebelično zadovolj- 
nostjo pripoveduje o bodočem poginu obstoječe krivične 
brezsrčne družbe. Najlepše berilo za revne kmetske 
ljudi pa je stari testament, poln spominov na kmetsko 
demokracijo, ki uči brezobzirno vojno mogočni, ošabni 
tiraniji. 

Ta rebelični duh je vodil slovenske 
kmete srednjega veka v boj. Cilj je bil velik: 
osvojiti si državo in z njeno ter »resnično besedo 
božjo" zavladati nad takoimenovanim neproduktivnim 
slojem. Posedujoči kmet in rokodelec se nista mogla 
navdušiti za komunizem v smislu neposedujočega 
proletariata, temveč sta se hotela iznebiti bremen, 
ki so ga ju ovirale v svobodnem kretanju; ustvariti 
sta hotela nekaj večno stalnega, enakost in ljubezen, 
kmetsko primitivno demokracijo, Ijudovlado kmetstva 
in rokodelstva. 

Toda čas za to še ni prišel. Pot napredka je 
vodila drugam, in ideja je že pri svojem rojstvu imela 
smrtno kal v sebi. 

K socialnim nasprotjem tiste dobe se je pridružilo 
še drugo nasprotje: narodno. Narodno nasprotje se 
je tedanji čas, posebno na Angleškem in na Češkem, 
spojilo z verskim nasprotjem. Pri nas je bilo deloma 
drugače. Gospodarsko so slovenske pokrajine že tedaj 
močno zaostale za Nemci in Čehi. Industrija, trgovina, 
znanost in umetnost so bile nerazvite. Kar je bilo tega, 
je imelo nemško in ponemčeno plemstvo in druga 
tuja visoka gospoda. Domačemu rodu se v tem oziru 
nič bolje ni godilo, nego pod turško oblastjo zdihu- 
jočim balkanskim narodom. Plemstvo je bilo nemško. 
Nemški briksenski in brizinski škofje so protežirali 
nemške naseljence, nemške rokodelce, trgovce, umet- 
nike. Z njihovo pomočjo so se naseljevali med slo- 
venskim ljudstvom celo nemški kmetje. Še dandanes 
naletiš med trdimi slovenskimi kmeti na izrazito nemška 
imena, tako n. pr. po bohinjskih in škofjeloških hribih. 
Po mestih in gradovih so gospodovali tujci. Na boljših 

Župnijah so sedeli Nemci ali Lahi in Slovenc je dobil 
kvečjemu malo faro. Le malo Slovencev je imelo 
vplivnejša in boljša mesta. Tudi bogati samostani, ki 
jih ni bilo malo, so bili povečini v oblasti tujcev. 
Istotako so bili večjidel tudi škofje Nemci in tujci. — 
Po cerkvah se je — v kolikor se je sploh to vršilo 
— pridigovalo v nemščini ; pisma so se pisala istotako 
v nemščini in latinščini. Nemščina je bila v uradu in 
v cerkvi absolutna. 

Tako je masa, kmetje, mali meščani, kateri so se 
večinoma ukvarjali tudi še s poljedeljstvom , videla v 
tujcu svojega nasprotnika. Tujec in izkoriščevalec sta 
postala nerazdružljiv pojem. S tem čuvstvovanjem je 
simpatizirala časih tudi nižja duhovščina in nižje 
plemstvo. Boj proti tiraniji se je izražal vsled tega 
v nasprotovanju napram cerkvi in bogatemu plemstvu. 
Želja po bogastvu je morala roditi nezadovoljnost s 
cerkvijo, ki je bila največji zemljiški posestnik. Tla za 
versko reformacijo so bila torej tudi med nižjim ljud- 
stvom ugodna. Narodni čut pa se ni mogel pri teh 
razmerah razviti v drugega nego v sloj no so- 
vraštvo. 

Nihče drugi med Slovenci torej ni mogel biti za- 
ščitnik verske in še bolj cerkvene reformacije nego 
kmetski sin Primož Trubar in gibna sila socialnih 
stremljenj Slovencev, v katerih so bili več ali manj 
zavedno skriti tudi narodni in politiški cilji, ni mogel 
biti nihče drugi, nego kmet Klander ali pa Matija 
Gubec. 

Še preden pa sta se mogli te dve gibanji utrditi 
in ukoreniniti, ju je že zadušila socialna krivica — 
sila! 



v. 

Cerkvena in verska reformacija, ki se je začela v 
Nemčiji, je našla tudi v slovenskih deželah močen 
odmev. Verska reformacija je tudi rodila narodno lite- 
raturo. 

Verska reformacija je vzklila iz tedanjih močvir- 
natih tal cerkvene uprave. Ne le Rim, sedež papežev, se 
je tedaj topil v korupciji in razuzdanosti, temveč malone 
vsa cerkvena uprava. To je treba povedati ne morda 
iz nasprotstva do rimsko - katoliške cerkve ali duhov- 
ščine, temveč zgolj zaradi tega, da se tedanji pojavi 
in tedanje zmešnjave morejo pojmovati in umevati. 
Mnogokje duhovniki niso le prodajali odpustkov in s 
tem kompromitovali cerkev, temveč so lahko tudi ku- 
povali in prodajali boljše fare. Iz tega nezdravega 
vzdušja je izvirala okolnost, da so bili duhovniki 
neuki, laiki, neotesani ljudje, ki so se tupatam tudi 
ženili; dobili so se duhovniki, ki so trgovali, bili go- 
stilničarji in imeli svoje nezakonske ali pa zakonske 
otroke kar javno — pred očmi vseh — pri sebi v 
župniščih. Neizmerno so popivali in neredno čitali 
svete maše. Zgodilo se je, da je stal pred altarjem 
pijan duhovnik. Brigali so se za vse mogoče stvari, 
samo za duševno blagostanje svojih župljanov ne. Tudi 

se je pripetilo, da mnoge fare po več let niso imele 
nobenega duhovnika. Višji cerkveni dostojanstveniki so 
se polakomnili dohodkov večjih in boljših župnij in 
jih vsled tega niso zasedli. Tisti je bil nameščen, ki 
je faro boljše plačal, prav tako kakor se še dandanes 
dogaja s posvetnimi službami. Tako je moralo priti, 
da se v kakšnem kraju novorojenčkov ni krščevalo, se 
ni delilo zakramenta svete birme in seveda tudi zad- 
njega tolažila ne. Kdo se čudi, da je ob takih zane- 
marjenih razmerah postalo omahljivo plemstvo in še 
bolj globoko religiozno čuteče kmelsko ljudstvo. Iz- 
ginilo je zaupanje v duhovščino — naposled tudi v 
cerkev. Zato se je tudi pripfosto ljudstvo rado oklepalo 
luteranskih predikantov, ki so z vnemo, gorečnostjo in 
fanatizmom učili po svojem lastnem prepričanju vero 
v Kristusa naravnost iz evangelija, ki so smešili rhnsko- 
katoliške verske obrede, ki so napravljali edino le v 
evangeliju zapisano besedo za odločilno in pravično. 

Neki štajerski kaplan je dejal ljudem: „Kadar 
zvoni k maši, zamašite si ušesa!" Ljudje so videli in 
opažali, da se mnogi duhovniki ne postijo, da mnogi 
ne znajo niti citati in da se nahaja v marsikakem 
župnišču kar po več priležnic. 

Tudi po samostanih ni bilo bolje. Nune so se 
mnogokrat pomožile, ali pa so imele nezakonske otroke. 
Redovniki so se dobili, ki so imeli priležnice kar pri 
sebi v samostanu, kakor tudi otroke, ki so se rodili 
iz teh razmer. 

Cerkvena uprava je bila zanemarjena. Zanemarjena 
vsled tega, ker so se je polastili ljudje, ki so imeli 
neizmerno lakoto po denarju. Ti se niso menili ne za 
svoj in cerkven ugled, ne za verska določila in načela, 

ne za religijo samo, temveč zgolj samo za denar, ki 
so z njim bogateli in sijajno, razkošno in razuzdano z 
njim živeli. Od tod gniloba in korupcija.*) 

Plemstvo in za njim priprosto ljudstvo se je že 
vsled omenjenih razmer zlahka pridobilo za protestan- 
tizem. Pa tudi druge, revolucionarnejše verske sekte,, 
ki jih je rodil srednji vek, so se začele širiti med 
ljudstvom. Tako na priliko že večkrat omenjeni „pre- 
krščenci", znatna in ugledna verska komunistična sekta, 
ki je imela svoj glavni stan na Moravskem. To sekto 
pa so takoj spočetka jako zatirali ne le katoličani, 
temveč tudi protestantizmu vdano plemstvo. Vlada je 
izdala stroge naredbe proti razširje vanju „prekrščencev", 
ki jih je bi4o mnogo pomorjenih. Tudi druge verske, 
komunistične sekte, časih temelječe na pol blaznih 
idejah, so se širile med priprostim, delavnim ljudstvom. 
Večjega odmeva niso našle. Zato pa se je širil pro- 
testantizem, utemeljen po Lutru, prav močno in na- 
posled je bil primoran tudi strogo rimsko -katoliško 
misleči, pod vplivom jezuitov in Rima stoječi deželni 
knez, nadvojvoda Karol II., priznati avgsburškemu vero- 
izpovedanju večje svoboščine. Kako je tedaj to novo 
veroizpovedanje izpodrivalo rimsko-katoliško cerkev ne 
le med zemljiško gospodo, temveč tudi med jako pri- 
prostim ljudstvom, dokazuje tožba ljubljanskega korarja, 
Pavla Kočarja, ki je dejal: „Naše cerkve so od dne 
do dne bolj prazne mašnikov in še bolj poslušalcev; 

*) Lepo popisuje tedanje cerkvene razmere in tedanjo cer- 
kveno upravo : Dr. Joh. Loserth, Reformation und Gegenreformation 
in den innerOsterreichisch LSndern im XVI. Jahrhundert. Stutt- 
gart 1898. 

kam smo prišli? Bog pomagaj!"*) Tudi po deželi so 
zamenjali župnike s protestantovskimi pastorji. 

Lahko se reče : Nadvojvoda Karel II. je bil, ki je 
v naših deželah rešil rimsko-katoliško cerkev. Protire- 
formacija je namreč kmalu zadušila novo versko svo- 
bodo. Deželni knez, Karel II., je dobil namreč ženo s 
pobožnega bavarskega dvora in kmalu je stal pod 
bavarskim vplivom. Bavarski dvor, Karel II. in jezuiti 
so se domenili z Rimom, kako je sistematično delati 
proti razširjajočemu se luteranstvu in tako pomoči 
stari veri zopet do nekdanje veljave. Kljub obljubam, 
ki jih je dal deželni knez, prisiljen po protestantovskem 
plemstvu, se je deloma s silo, deloma pa z delom in 
pridigovanjem najprej kmetstvo in meščanstvo odtrgalo 
protestantovskemu vplivu. S strogimi kaznimi se je 
prepovedalo protestantovskim predikantom propovedati 
tem slojem prebivalstva. Iz dežele so se iztirali pastorji 
in župniki so zopet zasedli svoja mesta. Kmetje in 
meščani, ki niso hoteli zopet vstopiti v katoliško cerkev, 
so se izgnali iz dežele. Sli so iz domovine mnogi - 
za vselej. Tako na priliko je zelo znan prepir, ki je 
nastal vsled izgnanih protestantovskih kmetov na Bledu, 
Loki in drugih krajih Kranjske.**) 

Protestantovsko plemstvo je bilo sicer zelo vzne- 
mirjeno vsled teh strogih naredb in se je močno in 
večkrat pritoževalo nad njimi pri deželnem knezu. 
Toda vpliv jezuitov je bil močnejši in zato niso ničesar 
dosegli. Še več. Tudi plemstvo je naposled zadela 
enaka usoda. Imelo je sicer dovolj moči, da bi bilo za 

*) O tem piše tudi ^Zgodnja Danica" leta 1849. 
**) O tem obširneje poroča: Dr. Joh. Loserth, Reformation 
und Gegenreformation, 

vedno dejansko uveljavilo svoje svobodno versko pre- 
pričanje, toda nedostajalo je volje za odločilna dejanja. 
Duševno je pri nas veliko plemstvo, že tedaj začelo 
propadati, ker ni moglo navesti za svoje zahteve in 
prošnje nobenega drugega dokaza nego to, da je bilo 
in da ostane zvesto vladarski hiši. Deželni knez je bil 
tedaj že močan in neupogljiv absoluten vladar, ki 
ni bil več odvisen od plemstva. Trgovski kapital in 
vladar sta bila tedaj absolutna ; rodila ju je gospodarska 
potreba. 

Treba je bilo vse to navesti. Zakaj ? V tistem času 
je bilo naravno, da je cerkveni prekuciji morala slediti 
politična odnosno družabna revolucija. 

Kmetski upor leta 1515. ni bil sicer še v nobeni 
zvezi s cerkveno in versko reformacijo in njenim gi- 
banjem. To leto so se začeli gibati kmetje na Kranj- 
skem, in se je gibanje razširilo na Štajerskem skoraj do 
Gradca in na Koroškem do Beljaka. Motivi niso bili 
verskega ali pa cerkvenega značaja.*) 

Krivica in bremena teže kmeta, so. tožili meseca 
maja 1515 v Konjicah na Štajerskem zborujoči kmetje.' 
Zemljiška gospoda je kriva. Neznosno tlačijo davki in 
zato so kmetje prepričanja, da se vseh deželnemu 
knezu ne odračunava. Tlaka se je tako pomnožila, da 
se kmetje dostikrat niti ne utegnejo nasititi. Četudi 
so to leto kmetje tupatam oplenili kak samostan, na- 
silno delali z nunami , vendar se ne more reči, da so 
bili temu uporu vzrok verski motivi. O veri kmetje še 
sedaj ne razpravljajo. Njihovo geslo je „ stara pravda". 
S tem so mislili na odpravo novih davkov in bremen. 



*) Dr. Joh Loserth, Reformation und Gegenreformation. 

Med Jcmeti je bil tedaj pregovor: „Kmet, ki sliši 
peti grajskega petelina, je najslabši". S tem so hoteli 
reči: čim bližje gradu imaš dom, tem več tlačaniš; 
vsaJc trenutek moraš iti na tlako, ker si bolj pri rokah 
gospodu. 

Toda že deset let pozneje, leta 1525., uporni 
kmetje ne kličejo več po „ stari pravdi", temveč si žele 
že „božjo pravdo". Gotovo, tudi sedaj se kmetje pri- 
tožujejo nad neusmiljeno zemljiško gospodo, nad 
bridkimi razmerami poljedelskega stanu, ampak kmetje 
sedaj sploh nočejo ničesar vedeti o dolžnostih in tlakah, 
ki niso zapisane v „božjih besedah", to je v evangeliju. 
In res. V evangeliju ni bilo ničesar pisanega o tlaki, 
o obrestih, o davkih: porodilo se je novo naziranje o 
življenju, ki naj preobrne vse staro, dosedaj veljavno. 
To je bila v resnici revolucijska misel. Ta, ideja, pri- 
prosta in tako zelo enostavna, je dala kmetom vero in 
upanje na novi, boljši čas. Zgrabili so po orožju; saj 
se hoče vsaka nova revolucijska misel takoj tudi de- 
jansko uveljaviti. Evangelijska svoboda je bilo 
geslo, ki ni veljalo več samo za verske, temveč tudi 
politične in družbne razmere. 

Kmetski upor je stanove mnogo veljal ; še več 
seveda premagane in pobite kmete. Toda protestan- 
tovsko plemstvo je vzprejelo eno izmed kmetskih 
zahtev v svoj program, namreč zahtevo, naj se dovoli 
neovirano propovedavati evangelij. Dokazovalo se je: 
kmetje so razburjeni, ker se jim zabranjuje slišati božjo 
besedo. Oprezno pa so pristavili : preprečiti pa se mora, 
da nerodni propovedniki ne podpihujejo upornih 
misli. Tedaj se je zdelo, kakor da bi stalo plemstvo 
in njegovi podložniki v eni bojni vrsti protikatoliško 

mislečemu deželnemu knezu. Napačno. Cilj kmetov je 
šel mnogo dalje in višje. Plemstvu se pač ni šlo toliko 
za evangelij, kolikor za to, da bi s pomočjo zmago- 
valnega protestantizma, pravzaprav luteranstva, zasedlo 
lepa cerkvena posestva. Zato izgovorjena beseda ni 
bila — odkritosrčna. 

Pa tudi priprosto ljudstvo, kmetje, je bilo odločno 
dovolj, da si z „božjo besedo" izvojuje boljše, lepše, 
evangelijsko življenje. 



C^^Cilr::::;^) 

VI. 

Na Slovenskem so bili kmetski upori (leta 1503., 
1513., 1514.-1516., 1573. itd.) v zvezi z velikim gibanjem 
podložnega kmetstva v tedanji srednji Evropi. Razte- 
zalo se je to gibanje po sosednji Nemčiji in je gnalo 
svoje visoke valove doli do hrvaške granice. Pritisk 
na podložnika je bil v naših krajih še mnogo hujši 
kakor pa gori na severu. Temu se je pri nas pridru- 
ževala še neprestana in neznosna nevarnost turškega 
razbojništva, ki je imelo svoje glavno taborišče v 
bližnji Bosni, in pa kulturna zaostalost. Mesta v južnih 
avstrijskih provincijah so bila v neznatnem razvoju, in 
zaradi tega je zelo pomanjkljivi in neurejeni davčni 
sistem z vso silo pritiskal na kmetski stan. Zakaj 
predvsem je plačevalo davke skoraj izključno 
ve le posestvo in pa samostani. Skoraj edino 
bogastvo veleposestnikov in prelatov pa so bili pod- 
ložni kmetje. Ti so bili takorekoč temelj tedanje dru- 
žabne organizacije. Na tem temelju je v bistvu slonelo 
vse; vse je raslo iz njega. Pokorno je moral nositi 
kmet bremena, ki jih je bilo vedno več. Zakaj vsako 
novo državno in deželno breme se je prevalilo na 
kmeta. In tudi graščak ali pa samostan je zahteval 
vedno več: strast po bogastvu je bila vedno srditejša. 

Godilo se je, kakor se godi dandanes n. pr. z direktnimi 
davki. Podjetnik, veliki trgovec itd. plača direktni davek 
pri davčnem uradu. Faktično pa plača ta davek delavec, 
uslužbenec, konsument itd. Približno tako, samo bolj 
priprosto in surovejše, je bilo tedanje posredovanje 
med kmetom in državo, odnosno deželo. Posredovalec 
je bil zemljiški gospodar, ki je združeval v sebi s to 
lastnostjo tudi moč eksekutorja. Naravno je, da je ta 
pritisek rodil odpor, s prva samo ponižno željo po 
osvoboditvi in neodvisnosti. Tako se je zgodilo, da je 
bil tedanje dobe najrevolucionarnejši element — kmet. 
Bil je v tem oziru kot družabni reformator predhodnik 
meščana (velika francoska revolucija). Nepotrebno hi 
bilo dokazovanje, da je bila zavednost tega srednje- 
veškega proletariata zelo skromna. Njegovo duševno 
obzorje se je večinoma končavalo pri meji graščinskega 
posestva. Dobro se to kaže v onih malih uporih, ki 
so ostali omejeni le na domači grad in domačega go- 
spodarja. Treba je bilo desetletij, da se je v teh malih 
uporih razvilo duševno obzorje nezadovoljnih in da se 
je končno izpoznal sistem, ki je zakrivil socialno bedo 
in siromaštvo. 

Kmetski upori, ki so ostali le lokalnega pomena, 
so se pričeli pri nas že zgodaj. Tako nam razklada 
zgodovina, da je že leta 1476. začelo opasno vreti med 
podložnimi kmeti na Koroškem. Naglo se je širilo 
gibanje. Kot glavni vzrok se navaja, da gospoda kar 
nič ni storila za kmetovo obrambo ob turških napadih. 
Ona se je zaprla v svoje utrjene gradove in prepustila 
svoje podložnike usodi.*) Ko so deželni stanovi naložili 

*) J. Parapat: O kmečkih puntih Letopis Slovenske Matice 
1. 1868. 

občni davek, so se najprej uprli Ziljčanje. Že dve 
leti pozneje zagrabijo kmetje za orožje. Niso bili 
agresivni, le braniti so se hoteli. Tako so zatrjevali. 
Starih časov so si zaželeli in so zato zahtevali, da 
bodo sami razsojali prepire med družbeniki , zakaj 
gospoda je krivična. Tudi župnike so hoteli 
sami nastavljati in odstavljati. V tej zadnji 
zahtevi se že kaže vpliv verske reformacije. 

Kakor že povedano, je zavladala tedaj v cerkveni 
upravi velika, brezprimerna korupcija. Zvečine se je 
morala vsaka boljša fara drago kupiti. Zgodilo se je 
tedaj, da marsikak župnik svoje župnije nikdar videl 
ni, temveč je vlekel samo njene dohodke. Za duševno 
in religijsko življenje svojih župljanov se seveda tak 
odsotni župnik ni brigal ; saj dostikrat ni umel niti 
narodovega jezika. Med slovenskim ljudstvom so mno- 
gokrat bivali nemški in laški duhovniki, ki jih kmet 
ni maral. Zaraditega so kmetje zahtevali, da se njim 
prepusti in izroči oblast nad župnijami, da jih podele 
onemu, ki jih je vreden in je ugleden duhovnik. Tudi 
so kmetje zahtevali, da duhovniki priporočajo njihovo 
kmetsko zvezo z leče. Razmere so bile torej bistveno 
drugačne, kakor so danes. Pri Beljaku so imeli kmetje 
svoj prvi in zelo burni zbor. Zanimivo in za njihovo 
nezavednost značilno pa je bilo dejstvo, da so vabili 
k pristopu v svojo uporno zvezo tudi — plemstvo, 
torej stan, proti kateremu je bilo njihovo gibanje na- 
merjeno v prvi vrsti. Večjih posledic to gibanje seve 
ni imelo. Končalo je, ko se je nenadno izvršil hud 
turški napad. 

Ali je imelo sploh to uporno gibanje, ki je 
ne brez vzroka razburjalo plemstvo, kake direktne 

zveze S tedaj nastopajočo cerkveno in versko refor- 
macijo, je težko dognati. Da je bila i pri nas in po- 
sebno še v Nemčiji idejna zveza med reformacijskim 
in kmetskim gibanjem, je umljivo. V Nemčiji so se 
začele kmetske vojne ž^ potem, ko je bila cerkvena 
reformacija že v polnem teku (1. 1524.). Pri nas pa so 
se" začeli prvi veliki boji še preden je nastopila cer- 
kveno-reformacijska doba (1. 1515.) in tudi potem že, 
ko je zagospodovala zopet katoliška protireformacija. 
Gotovo je, da so bile te vojne povsem logična po- 
sledica socialnih razmer dobe, v kateri so se rodfle. 
Bili so časi občne socialne nezadovoljnosti. Umevno 
in logično je torej, da je tedanji družabni red zelo 
trpel zaradi tega. 

Pri nas je bilo na Dolenjskem*) največ nezado- 
voljnih podložnikov. Bila je ta stran naše dežele nekako 
pripoznana domovinska občina nezadovoljnih, varajnih 
kmetov. Leta 1503. se je torej pojavil upor, toda končal 
je zelo naglo, kajti Valvasor pravi: „es ward ihnen 
(kmetom) der Kopf geschwind wiederum zurecht ge- 
setzt."**) Godilo se je, kakor se godi danes: kmetskih 
tožba ni nihče poslušal; srca so ostala neusmiljena, 
kakršna so vedno bila. Nihče ni govoril o tem, ali je 
naraščajoča kmetska nezadovoljnost opravičena ali ne. 
Nikdar se ni tako očitno, kakor tedaj kazala brutalna 
fizična sila kot socialna pravica in resnica. Od dneva 
do dneva je bilo slabše. Prišle so nove vojne z 
Benečani, ki so zadele posebno trdo naše kraje; zopet 
so brezprimerno narasla gmotna bremena. In kadar se 



*) Glej: Dimitz, Geschichte Krains, I. zvezek. 
=«=*) Valvasor, Die Ehre des Herzogtums Krains. 

je k butari še kaj priložilo, je videl kmet krivico; nič 
drugega. Izpoznaval je, da je temu kriva njegova po- 
polna brezpravnost, ki se ni nikjer ujemala z njegovim 
naivnim, skoro še otroškim krščanstvom. Kmet ni bil 
nikdar mehak in sentimentalen. Zato je videl v kr- 
ščanstvu ne le božje razodetje, temveč tudi nekak ne- 
jasen gospodarski ali bolje administrativen sistem, 
povsem nasproten onemu, ki ga je napravljal za sužnja. 

Svetila se je iz krščanstva enakopravnost, ali vsaj 
neka ljubezen, ki bi jo moral imeti gospodar do hlapca. 
Zato je bilo kmetsko geslo tedaj : Resnica in pravica ! 
Zelo mistično si je razlagal kmet to geslo. Zasledoval 
pa je z njim le svoj interes, razvijal s tem geslom 
svoj individualistiški nagon, porojen v stoletni borbi 
z zemljo. 

Kmet je bil tiste čase tupatam zadovoljen s pro- 
testantizmom. Videl je v tej struji nekaj novega in 
morda po krivici nekaj čisto krščanskega. Kakor je 
posegala reformacija nazaj v davne in pozabljene čase, 
tako je tudi kmet posegal nazaj v stare čase in zahteval 
svojo „staro pravdo", čase, ki so bili . . . Naj so bili 
upori potlačeni še tako kruto, ognja nezadovoljnosti 
ni bilo mogoče več ugasiti. S silo ne. Če so pogasili 
ogenj na enem kraju, je izbruhnil kmalu na drugem. 

Leto 1513. je bilo zopet leto kmetske bune. Zopet 
krvavo zadušena nezadovoljnost pa je izbruhnila že 
naslednje leto znova, z večjo in neodoljivejšo močjo. 
Tako so goreli posamezni plameni in plamenčki, uga- 
šali in se vedno zopet porajali; kakor da tli pod po- 
vršjem silna žerjavica, ki ji manjka zraka, da ne zagori 
povsod nakrat. Ti mali večalimanj zgolj lokalni upori 
so pripravljali temelj za poznejše in obširnejše poskuse. 

Značilno je, da sta ravno v tej dobi delovali 
mde nemškimi kmeti organizaciji „Armer 
Konrad" in „Bundschuh", ki sta pripravljali pot 
nemški kmetski vojni.*) Dolgo niso izpoznali podlož- 
niki, da imajo vsi skupne interese in zaradi tega tudi 
skupen cilj. Le dolgoletne izkušnje, ki so postale sča- 
soma tradicionalne, so ustvarile prepričanje, da se 
mora zmagati na celi črti, ker hipne lokalno omejene 
zmage ne morejo imeti večjih posledic in ne morejo 
biti trajne. V tem izpoznanju se je utrjeval revolucio- 
narni, uporni duh srednjeveškega podložnika. Duševno 
obzorje ni bilo več omejeno na domačo vas in domači 
grad. In do uspeha ni bilo daleč; kmet je bil družabno 
povsem ločen od gospodujočih. Uporni in nezadovoljni 
kmet se je lahko posvetoval in delal naklepe,, ne da 
bi se mu bilo tFcba bati, da izve za to grajska gospoda. 
Današnje policije tedanji časi niso poznali. Občevanje 
med kmetskimi voditelji je bilo vedno živahneje. Pošta 
upornikov je delovala mnogokrat bolj naglo in toč- 
neje, kakor pa oficialna. Saj pošta v tisti dobi še 
ni bila nobena važna državna naprava. Nasprotno pa 
so imeli kmetje izborno urejene zv^z^, pri čemer so 
jih zlasti podpirali potujoči rokodelski pomočniki in 
mali trgovci. Lahko se je torej organiziral upor, ob 
čigar svitu so zažareli gradovi in samostani v mašče- 
valnem ognju. 

*) Zimmermann, Geschichte des grossen Bauernkrieges. StuU- 
gart 1816. 



VII. 

1515. je bilo znamenito uporno leto. Kmetje, ki 
so imeli že itak mnogo pritožb in so bili zelo neza- 
dovoljni, so mrmrali najbolj nad uvedbo novega sploš- 
nega deželnega davka (Landsteuer). Naložil ga je cesar. 
Leta 1512. so se pritoževali poslanci Kranjske na 
skupnem deželnem zboru Štajerske, Koroške in Kranjske 
v Gradcu nad novimi bremeni, poudarjajoč, da se boje 
kmetskega upora. Odklanjali so pobiranje tega davka, 
prepuščajoč to cesarju samemu. Naj sam kot deželni 
knez ukroti nemirneže, ki niso voljni plačevati ta novi 
davek. Gospoda se je bala za svoje glave in se je zato 
skrivala za široki cesarjev hrbet. Mnogo hinavščine je 
bilo v tem vedenju nemške gospode. — Kmetje so se 
tisti čas posebno pritoževali nad nekim gospodom Ju- 
rijem pl. Thurnom, ki je pri izterjavanju tega davka 
nastopal zelo brezobzirno in nasilno. 

V Bohinju so se pripravljali na oboroženi upor. 
Voditelj jim je bil predvsem neki kmet, Klander po 
imenu, iz radovljiške okolice in pa neki „krofasti 
krojač" iz Radovljice imenovani človek. Dogovarjanje 
med kmeti in agitacija je trajalo precej dolgo. Dokaz, 
da so se hoteli kmetje dobro pripraviti in si potem 
kar na mah izboljšati svoj položaj. Tudi posamezni 

duhovniki so se sempatje pečali z upornimi kmeti, 
vendar so ostali v ozadju, ko je prišlo do resnejših 
konfliktov z gospodo. 

Najprej so se pričeli nemiri v Kočevju. Ker so 
odgovorili uradniki na zahtevo kmetov po starih pra- 
vicah, po nStari pravdi" s tem, da so zaprli in usmrtili 
nekaj kmetskih voditeljev, so se vzdignili Kočevci ter 
umorili že prej omenjenega Thurna in enega njegovih 
pomagačev. 

Po celi deželi je šel sedaj glas o „stari pravdi" ; 
zavrelo je med podložniki. ^Slovenska zveza" (Bin- 
discher Bund jo je imenovala gospoda) je imela kmalu 
privržencev dovolj ne le na Kranjskem, temveč tudi 
onstran Karavank in po Štajerskem. Na shodih so se 
sedaj posvetovali podložniki o zahtevah, ki jih hočejo 
staviti. Obenem so se hiteli oboroževati. Na Dolenjskem 
je bil kmet najbolj zatiran. Tam je tudi najbolj 
vrelo in bilo največ nezadovoljnosti. 20.000 kmetov je 
bilo takoj v buni. 

Briksenskemu škofu kot gospodarju graščine Bled 
so prinesli bohinjski kmetje prošnjo, v kateri so na- 
vajali svoje pritožbe. Upirali so se v prvi vrsti novim 
bremenom. Če se ti odpravijo, hočejo ostati zvesti. 
Tudi nad radovljiškimi meščani so se bridko pritože- 
vali. Ti so namreč razglasili, da ne sme nihče ničesar 
kupiti ali pa prodati zunaj mesta. Ves promet so hoteli 
na ta način spraviti v Radovljico. To pa je bilo za 
kmete zelo mučno. Stvar, ki bi jo bil lahko kupil kje 
v bližini svojega doma, je moral iti iskat v več ur 
oddaljeno „ mesto" Radovljico. Poleg tega so udarili 
radovljiški „meščani" z orožjem na deželo in oropali 

razne rokodelce zunaj mesta. Na ta način so se hoteli 
iznebiti svojih konkurentov. 

Mesta se seveda kmetskemu uporu niso hotela 
pridružiti. Tam 'so že odločevali bogatejši trgovci, ki 
so bili nasprotniki kmetskih zahtev, kar se kaže po- 
sebno v navedenem radovljiškem slučaju. Demokracija 
je ginil^, zakaj mestnega proletariata ni bilo v obilici; 
preveč nerazvita so še bila mesta na Kranjskem, 

Pač pa so se kmetom pridružili prebivalci ško- 
fovega trga Železnikov, ki so poglavitno živeli od ru- 
darstva in so predstavljali torej nekako predhodnike 
mezdnega proletariata. Nagibali so se torej na stran 
kmetskih podložnikov. Za ta svoj čin so izgubili Že- 
leznikarji za nekaj časa svoje posebne svobodščine, ki 
so jih doslej uživali. 

Toda boj se ni pričel tako naglo. Kmetje so še 
čakali, da se konča zima in so se med tem hoteli 
dodobra pripraviti. Plemstvo je prigovarjalo kmetom, 
naj se pomire. Bilo je — kakor je videti — brez 
večje moči. 

Kmetje so sicer izjavili, da hočejo ostati pokorni 
cesarju, da pa hočejo imeti le one pravice in dolžnosti, 
ki so jih imeli za časov cesarja Friderika. Torej „staro 
pravdo". Zato so v imenu krščanstva pozvali mesta in 
duhovnike, naj se pridružijo uporu. Zaman. Tako daleč 
krščanska ljubezen ni segala. 

Stanovi so nasprotno skušali pomiriti podložnike 
le s praznimi obljubami. Hoteli so dobiti časa, da se 
i oni pripravijo in s silo uduše kmetsko nevoljo. Na 
Dunaju so se posvetovali, kako premotiti kmete in 
obenem tudi, kako bi se upor z oboroženo silo za- 
dušil. Najrajši bi bili podložnike opeharili. Zaradi 



46 



ljubega miru, seveda. V ta namen so se poslužili 
krškega kardinala Matthausa. Ta naj bi dokazal kmetom, 
da je njihova organizacija (kmetska, slovenska zveza) 
n ep os ta vri a,, ker niti družabno višje stoječe plemstvo 
nima pravice brez cesarjevega dovoljenja si osnovati 
podobno zvezo. Plemstvo se je torej balo predvsem 
podložnikove organizacije, brez katere si organiziranega 
upora ni možno misliti. Ta organizacija je pričala o 
širšem duševnem obzorju podložnika. Kmetom se je 
dovolila splošna amnestija (pomiloščenje), če odlože 
orožje. Izključeni pa so- bili — voditelji. 

vin. 

če niso kmetje več verovali obljubam in po- 
veljem svojih zemljiških gospodov, so pa verovali — 
svojemu cesarju. Vanj so stavili ves svoj naivni up, 
zakaj cesar Maks je bil med našim narodom jako po- 
pularen mož. Za to svoje zaupanje in vdanost so imeli 
kmetje vzrokov več kot dovolj. Toda kmetje niso 
poznali diplomacije, ki dosega svoje cilje največ z 
zvijačo in lažjo. In diplomacija izrablja tudi vladarja 
in njegove besede. Zgodovina mnogo priča o tem; 
še več pa zakriva. Že leta 1381. je n. pr. angleški kralj 
nalagal kmete svoje dežele. Priborili so si zmago in 
izsilili od vladarja listine, ki so jim jamčile svobodo. 
Komaj pa so se kmetje razšli, je kralj vse preklical, 
kar je poprej podpisal; na ostuden način je prelomil 
svojo kraljevsko besedo in se strašno maščeval nad' 
voditelji upora. 

Dobrosrčni slovenski kmetje niso poznali zgo- 
dovine in tudi diplomacije gospode ne. Cesar Maks 
je bil dober in razumen mož. Prijazno je sprejel de- 
putacijo slovenskih kmetov, ki je prosila ^za „ stare 
pravice". Potrpežljivo je poslušal njihove pritožbe ter 
jim dejal: Lepo domov se vrnite, povejte svojim, naj 
odlože orožje in se razidejo. — On bo že ukazal go- 

sposki, naj ljudstvu ne nalagajo novih bremen. Ostane 
naj, kakor je bilo. 

Sloveči zgodovinar nemških kmetskih uporov, 
Zimmermann, poroča, da so se kmetje dali zapeljati; 
razšli so se v dobrem mnenju, da se njihov položaj 
izboljša. Toda le prekmalu so morali izpoznati, da so 
bili prelahkoverni. Že v aprilu 1515 je butnil krvav in 
strahovit upor na dan. Dolge tri mesece je trajala 
borba užaljenega človeštva. S silo se je poizkušal suženj 
osvoboditi. Kmetje so oblegali gradove kar po vrsti. 
V gradove se je zaprla neusmiljena gospoda. Nekateri 
pravijo, da je bilo po Slovenskem tisti čas 80.000. 
drugi zopet, da je bilo 40.000 ljudi v buni. Natanč- 
nega števila se ne da dognati. Padli so gradovi: Turn, 
Raka, Mokronog, Polhovgradec, Čušperk, Mehovo itd. 
pred naskakujočimi uporniki. In sedaj niso prizanašali ; 
tudi samostanom ne, ki jih je stavil kmet tisti čas v 
eno vrsto z gradovi. Vendar tako krvoločni kmetje 
niso bili, kakor jih opisuje večina zgodovinarjev.*) 

Največ plemstva je padlo v boju; cilj kmeta je 
bil le pokončati grad, izvor njih gorja. 

Ropali in kradli pa kmetje niso; kvečjemu so 
pokončali in razbili, kar so dobili. Da pri tako ob 
sežnem uporu v tistem času ni šlo brez prelivanja 
krvi, je umevno. To pa nikakor ne opravičuje podti- 
kati kmetom krvoločnosti. Klasičen je slučaj Mehovske 
graščine.**) Po osvojitvi gradu, kjer so se zbrani ple- 



*) Valvazor na priliko se jako ostro izraža o upornili kmetih. 
Pozabiti pa* se ne sme, da je bil Valvazor sam plemenitaš in da 
se je štel med gospodujočo gospodo, četudi je nazadnje umrl 
obubožan. 

**) Glej tudi: A. Dimitz, Geschichte Krains. 

menitniki vrlo dobro branili in kjer jih je tudi nekaj 
padlo — kmetom se šteje v zlo, da so pometali trupla 
plemenitnikov čez grajski zid — so prisilili zmagovalni 
podložniki mater grajskega gospoda in njeni dve hčeri, 
da so se nemudoma preoblekle v kmetiško obleko, in 
jih odvedli na polje: naj same poskusijo, kako težko 
je delo podložnika. 

Na Koroškem so se gibali uporniki v Labodski 
dolini. Podložniki šentpaveljskega opata so se smatrali 
za nekake voditelje ostalih. 3000 kmetov je pristopilo 
h kmetski zvezi. Izvolili so si dva poveljnika, dva pod- 
poveljnika in dva govornika. V Rojah, blizu Št. An- 
draža, je bilo središče upora. Kmetje so si hitro osvojili 
trdni Stari dvor in razširili svojo oblast do Zilske 
doline. Plemstvo in duhovniki so vabili kmete s po- 
sebnimi razglasi k izstopu iz kmetske zveze. Rekli so 
jim, naj se vrnejo domov in pritožijo pri cesarskih 
komisarjih. 

Med tem pa se je plemstvo na petih zborovanjih 
posvetovalo, kako udušiti ustajo. 

Gosposka armada, ki je štela 1584 mož, je končno 
zmagala kmete pri Starem dvoru. 

Kranjski in štajerski kmetje so se nameravali 
združiti. Tega se je gospoda bala najbolj. Koroški 
plemenitniki so poslali 100 konjikov in 400 pešcev 
na pomoč, da se pri Celju nameravana združitev pre- 
preči. V Kranj pa so poslali 400 jezdecev, ki so imeli 
nalogo zadržati gorenjske kmete. 

Med tem je poslal cesar med podložnike svoje 
komisarje; kmetje so dovolili premirje, toda pogajanja 
so se takoj razbila, ker tii gospoda s premirjem ho- 
tela doseči nič druzega, nego si pridobiti časa, da se 

zbere njihova cesarska vojska. Iz tega vzroka niso 
hoteli kmetom dati nikakih garancij, da se izvedejo 
reforme. Prišlo je do bitke. Pri Brežicah je napadel 
deželni glavar Štajerske, Žiga pl. Dietrichstein, zbrano 
kmetsko vojsko. Cesarski vojski je tedaj načeloval 
Jurij Herberstein. Za tedanji čas je bila glavarjeva 
armada že velika. Štela je 850 jezdecev, osem zastav 
pešcev in nekoliko topov. Kmetje so se obupno hrabro 
bili. Njihove vrste so se naglo zmanjševale, zakaj zelo 
mnogo jih je padlo. Manjkalo jim je: Vojnega znanja, 
potrebne discipline in orožja. Bili so oboroženi po- 
največ le z nerodnimi kosami, malimi meči in pa s 
sekirami. Kar je bilo kmetov ujetih, so jih usmrtili. 
176 kmetov so obsodili v Gradcu na smrt, 15 povelj- 
nikov so obesili, nasadili na kole in na čvetero raz- 
trgali. Zmagovalci se sedaj niso več zmenili za to, 
kako uvesti reforme in kakšne reforme, temveč so le 
požigali kmetske domove. Ujete upornike so obešali 
najrajši na drevesa poleg kmetskih domov. Ko so se 
približale še cesarske čete, so se razkropili kmetje, kar 
jih je še ostalo skupaj. Tudi gorenjski kmetje so se 
razšli in njihovi voditelji so ubežali na beneška tla. 

Kmetje niso sedaj več verjeli cesarskim poslancem,*) 
ki so prišli med nje, marveč so ostali mlačni in pa- 
sivni. Pa tudi plemstvo je bilo nezadovoljno nad ce- 
sarskimi poslanci in je sililo na to, da se kmete raz- 
oroži.**) 

*) Takozvani ^Umreiter". 

**) O teh pritožbah govori kranjski zgodovinar Dimitz do- 

slovno tako: Wegen der Drohungen der Bauernschaft mit neuem 

Aufruhr drangen die Stande auf deren Entwaffnung und appelierten 

schliefilich gegen die ungetreue Bauernschaft, auf die k e i n e 

Premagani in pobiti so bili kmetje. Toda misel 
na nov upor ni zamrla. Živela je dalje, od generacije 
do generacije, dokler ni prišel še bolj krvav in upa 
poln dan. Zakaj na maščevanje jih je neprestano spo- 
minjal »uporni davek" letnih 8 vinarjev od glave, ki 
ga je naložila gosposka podložnikom za kazen. 

Tolikšen znesek namreč so vplačevali kmetje v 
uporniško blagajno, da si zbero potrebni vojni fond. 



Ehre noch Vertrauen steht, an die Erinnerung der hundert- 
jahrigen Verdienste des Adels um die Dynastie. Im Falle der Not 
werde nur der .fromme, getreue Adel" mit redlicher und mann- 
hafter Hand und nicht der ungetreue windische Bauer 
die Dynastie retten! 

IX. 

Dolgo so mirovali kmetje. Poraz, ki jih je dohitel 
leta 1515., jih je zadel tako občutno, da je trebalo 
dolga desetletja, preden so zopet začeli misliti na od- 
por. Medtem se je dokončala v slovenskih deželah 
tudi verska in cerkvena reformacija. Nastop katoliške 
protireformacije je zatrl upornost luteranstvu vdanega 
plemstva; kmetom pa je ostal up na boljšo bodočnost, 
zakaj bili so samosvoji. Zato je vkljub groznemu in 
silovitemu porazu iz leta 1515. v kmetskih glavah še 
vedno tlela misel na končni zmagovalni upor. Kar so 
začeli očetje, so nadaljevali sinovi. Bolj premišljeno 
in zavedno. Sinovi upornikov iz leta 1515. niso več 
šli v boj samo iz splošnega nagiba, vreči raz sebe 
sužejnstvo in odvisnost, brez vsakih višjih in jasnejših 
družabnih ciljev ne, oni so sedaj — četudi še ne čisto 
jasno — vedeli, kaj hočejo. In to je najlepša 
poteza slo vensko-hr vaškega upora iz leta 1573. 

Tisti čas je živel na Hrvaškem graščak Tahy, 
krut in brezobziren človek. Ugrabljal je kmetom žene 
in hčere, in nihče mu ni smel ugovarjati, nihče ga 
motiti v njegovih krutostih. Silil je svoje podložnike, 
da so mu za drag denar odkupovali stara in nerabna 
kljuseta; živino in pse so mu morali rediti podložniki 

zastonj in odkupovati so mu morali tudi vino. Če je 
poginil gospodarjev pes, ki ga je moral kmet imeti zastonj 
na reji, je moral kmet za kazen vrniti vola. Po osem 
let ni izplačal nikake dnine. 

Tako pa niso živeli le Tahyjevi podložniki. Po- 
vsod se jim je slabo godilo. Tu boljše, tam slabše, 
kakršen je bil pač zemljiški gospod. Zakaj postava ni 
bila 2a kmeta; proti njemu je bila. Z vso gotovostjo 
se lahko reče: Teptano in zaničevano je bilo delavno 
življenje kmeta. S polno pravico se je torej pritožil 
hrvaški škof v tedanji dobi svojemu cesarju, ko je 
rekel: „Pri nas živina v hlevu živi bolje, kakor pa 
kmet!" 

Kakor vedno, tako so se tudi sedaj kmetje obra- 
čali na cesarja. Brez uspeha. Preostajala je na koncu 
konca samopomočna misel. Že spomladi leta 1572. so 
se začeli hrvaški kmetje okoli Suseda, Stupice, Vrdovca, 
Stupnika, Cesargrada itd. skrivaj shajati in se posve- 
tovati o uporu. Zedinili so se na sledeči program: 
Osvoboditev kmeta, odprava daca, naklad in drugih 
davkov, ki so se oznanjevali kmetom s prižnic, katere 
so — po njihovem mnenju — le za besedo božjo. 

Iz tega središča se je začela širiti uporna agitacija. 
Tu je bilo vodstvo, ki naj pripravlja pot k vstaji. Vsakdo, 
ki je bil zadovoljen z določenim programom, je pri- 
segel, da bo pospeševal upor po svojih močeh. Upor- 
niško znamenje je postal bršlin in zimzelen, soseske 
pa so dobile petelinova peresa, kar je pomenjalo, da 
se vabijo k pristopu v kmetsko zvezo. Dasi so imeli 
uporniki tudi denar, vendar niso kupovali pristašev, 
kakor to delajo danes politiške stranke. Na čelu vsemu 
temu obsežnemu gibanju so stali trije možje: Matija 



55 



Gubec, Andrej Pasanac in Gušetič. Za vrhovnega vo- 
jaškega poveljnika je bil določen Ilija Gregorič, rodom 
Belokranjec. Prvi trije so bili voditelji gibanja in so 
kot taki imeli tudi sodno oblast nad svojimi pristaši, 
ki jih je bilo vedno več. 

Ko so dosegli voditelji ta uspeh, so šli v svojih 
načrtih dalje. Razširili so svoj program. Pred očmi 
jim je plaval nekak megleni načrt državnega socializma. 
Nejasen in negotov je bil še ta cilj. In tudi jako pri- 
prost ter enostaven. 

Najpoprej so se hoteli osvoboditi. S tem so hoteli 
reči: Sprava je nemogoča, boj naj odloči. Ko se osvo- 
bode, ustvarijo iz slovensko -hrvaških pokrajin samo- 
stojno državo pod vlado cesarja . samega. Na to, da 
bi se odstavilo cesarja, ni nihče mislil; samostojno 
državo pa so hoteli imeti iz sledečih vzrokov: 1. da 
bi sami pobirali davke; 2. da bi se v slučaju sile 
(turških napadov) sami branili; 3. da bi se sami upravljali. 

Ti trije razlogi nam sami že razlože, zakaj so si 
izbrali tak program. Cesarju so zaupali, zato hočejo, 
da jim vlada še dalje. Davke bi sami pobirali zaradi- 
tega, ker so bili prepričani, da vseh davkov ni naložil 
cesar in da torej plemstvo, ki jih pobira, tudi vsega 
ne odrajtuje pošteno na pristojno mesto. V slučaju 
sile bi. se sami branili in se v ta namen primerno 
organizovali. Ob turških napadih se gospoda ni brigala 
za kmete, temveč le za sebe. Sedaj pa so kmetje 
sklenili, da se bodo sami branili tuje sile in se seveda 
v ta namen tudi primerno pripravili. Končno so se 
hoteli tudi sami upravljati: to se pravi, da ne bodo več 
pokorni posameznim plemenitašem in zemljiškim go- 
spodom. Spore med seboj hočejo sami reševati. Skratka : 

Zemljiška gospoda, ki nič ne dela, slabo gospodari in 
prizadeva krivico, naj se odpravi. Ostane naj pa cesar 
in kmet, to je ljudstvo, ki dela, trpi in se trudi. Ce- 
sarjev namestnik v tej novi državi, odnosno predstavnik 
ljudstva naj bo Matija Gubec. On naj bi bil cesar te 
slovanske kmetske države. 

Iz tega sledi, da so kmetje verovali, da mora biti 
nad njimi in njihovim cesarjem še drug cesar — od 
Boga postavljeni. 

To so nekaki splošni obrisi države, kakor so si 
jo zasanjali slovensko-hrvaški kmetje. V posameznosti 
te države se spuščati ne moremo. Najbrže se tudi 
kmetje sami niso. Preradikalen je bil ta družabno- 
reformni program, da bi bilo to mogoče. Eno pa je 
jasno: kmetje so seže zavedali, kje tiči vzrok njihove 
bede in njihovega popolnega brezpravja. To je bila 
odvisnost od zemljiške gospode. To so čutili. Zakaj 
vedeli so, da je ta gospoda izvečine tujska, ki si je 
osvojila vlado nad njimi. Kmetje so nastopali kot po- 
vsem samostojen narod, ne le kot družabni sloj. To 
je bilo tudi pravilno, kajti hrvaški in slovenski narod 
je obstajal — lahko se reče — le iz podložnega kmetstva, 
zakaj tudi domači plemenitaši so se, izvzemši redke 
izjeme, potujčili. 

Najznamenitejši med uporniki je bil brez dvoma 
Ilija Gregorič, doma iz Ribnika pri Metliki. Tahy, njegov 
zemljiški gospod, mu je kratkomalo vzel vse njegovo 
premoženje vredno 200 cekinov. Ker je bil v mladih 
letih vojak, ki se je udeleževal turških bojev, je imel 
tudi vojaške zmožnosti, ki s6 sedaj dobro služile upor- 
nikom. On je bil, ki je napravil bojni načrt. 

Po tem načrtu bi se kmetska vojska razdelila v 
več oddelkov. S Hrvaškega je nameraval preko Kranj- 
skega prodreti na Štajersko. Obenem pa si je nameraval 
zagotoviti odprto pot do morja. Pa tudi nevarnosti 
turškega razbojništva ni pozabil. Zato je določil, da 
ostane del upornikov doma, da varuje za vsak slučaj 
mejo. Težka je bila njegova naloga, ker je moral 
povsod, kamor je prišel, kmete šele zbirati, urejevati 
in navduševati. 

Gosposka se je seve gibanja prestrašila. O Iliji 
Gregoriču so govorili, da je čarovnik in da spravlja 
kmete s čarovniškimi sredstvi v buno. Ko so ga pozneje 
na Dunaju sodili, so mu stavili dunajski sodniki tudi 
vprašanje: Kakšna je bila tista pijača, ki jo je ponujal 
ljudem, da je vsakdo, ki jo je okusil, dobil veselje do 
upora, četudi poprej še ni bil upornik? 

Tudi sedaj je gospoda, ko je pretil silen plamen, 
izpoznala, da se s podložniki prekruto ravna. Štajerski 
stanovi so se n. pr. močno pritoževali nad nekrščan- 
skim in sirovim ravnanjem nekaterih graščakov s 
kmeti, ki so vsled tega vedno pripravljeni vzdigniti 
nepokorno roko. Tudi med hrvaškim plemstvom jih 
je bilo nekaj, ki so naravnost in odkrito obsojali kri- 
vice, storjene kmetom. Pa vse to ni nič koristilo. 
Pravica se le ni dala. Družba je temeljila na socialni 
krivici, na gmotni in osebni odvisnosti kmetske mase, 
in zato prizadevanja posameznih milosrčnežev niso 
dosegla smotra. 

Kmetje pa se tudi niso dali z ničemer več motiti. 
Zanašali so se izključno nase in na svojo moč. 

Po skoraj enoletnih pripravah so se 29. pro- 
sinca 1573 prvi vzdignili hrvaški kmetje. Bili pa so 

slabo oboroženi: s cepci, krampi, kosami, nekateri tudi 
s puškami in dvocevkami. Tudi so imeli nekaj malih 
topov na kolesih s seboj. Razdeljeni so bili na šest 
oddelkov, od katerih je imel vsak po dva poveljnika. 

Napotili so se proti Štajerski. 

Nadvojvoda Karol je poslal svojega odposlanca 
h kmetom, da posreduje. Brez uspeha. Zato tudi go- 
spoda ni držala rok križema. Pripravljala se je, da 
vduši upor s silo, ker drugače ni šlo. Gosposka v 
Ljubljani je ukazala deželni vojski, naj se pripravi ne- 
mudoma za boj. Graščaki brežiške okolice so dobili 
povelje, da na deželne stroške opazujejo gibanje upor- 
nikov. Posebna njihova naloga je bila, da poizvedo 
za imena kmetskih poveljnikov. Zaprli so tudi pota 
na Dolenjsko in Hrvaško in prepovedali za čas ne- 
mirov tam kupčevati in trgovati. 

Tudi štajerska deželna bramba se je zbrala. Vsak 
peti in deseti izurjeni mož je bil poklican pod zastavo. 
Koroško plemstvo pa je opazovalo kmetsko gibanje 
na Gorenjskem. 

Tudi hrvaško plemstvo se je pripravilo za boj. 
Na čelu so bili: Ban, zagrebški škof Juri Draškovič, 
poveljnik hrvaške granice Herbart Turjaški, grof 
Zrinjski in drugi. 

Ker je bila gospoda v denarnih zadregah, je 
posodil Štajercem solnograški nadškof Janez Jakob 
25.000 gold. na pol leta in deželni stanovi Gornje in 
Dolenje Avstrije 20.000 gold. na tri mesece.*) 

* Tudi Janez Parapat razpravlja v Letopisu Slovenske Matice 
o tem (1869). Sploh smo dolžni Parapatu hvalo, da nam je po- 
sebno kmetski upor 1. 1573. natančno in jasno opisal, kar ga je 
stalo mnogo truda in dela. 

Kmetje so si med tem že osvojili Krško mesto. 
Tu jih je premagal Jošt Thurn po srditem boju. 
Thurnovi Uskoki so na to izropali mesto dodobra, 
pomorili vse, kar jim je prišlo pod nož; tudi ženskam 
in otrokom niso prizanašali. Nekaj ujetih kmetov so 
odvedli v Ljubljano, kjer so jim odsekali roke in po- 
rezali ušesa — „drugim v strah". Thurn se je pozneje 
opravičeval nad izvršenimi grozodejstvi, češ, drugače 
v takih izrednih razmerah ne gre. 

Ilijo Gregoriča in njegov oddelek so 7. svečana 
pri Kozjem na Štajerskem obkolile čete Alipiča, Zrinj- 
skega in banove vdove. Naslednji dan — 8. svečana 
1573 — se je imela odločiti usoda vrhovnega povelj- 
nika kmetske vojske. On in vsi kmetje so vedeli, da 
gre za življenje. Ilija je svojo vojsko navduševal in 
hrabril, zakaj vedel je, da pota nazaj ni. Boj je bil 
torej zelo srdit in neprizanesljiv. Mnogo stotin kmetov 
je mrtvih obležalo na bojišču in mnogo so jih ujeli. 
Skoraj vsi kmetski poveljniki so bili mrtvi; le Ilija je 
utekel. 

Tudi Jošt Thurn je zopet pobil nadaljne oddelke 
kmetske vojske na Turopolju in na Sotli, tako da je 
ostal še zadnji, sedaj glavni del kmetske vojske pri 
Stubiških Toplicah. Bilo jih je približno 10.000. Po- 
veljevala sta jim Matija Gubec in Andrej Pasanac. 
Tu se je odločil zadnji boj tako srditega upora. Gubec 
in Pasanac sta z vso svojo zgovornostjo navduševala 
svoje ljudi. 14. svečana 1573 jih je napadla hrvaška 
plemiška vojska. Junaško so se kmetje branili, celo na- 
padali so. Dolge štiri ure že traja boj, mož proti možu. 
Zmaga pa se še ni odločila. V vrstah kmetov raste 
pogum, zmaga se skoraj že nagiblje na Gubčevo stran. 

Toda v tem dobe plemenitniki nove pomoči. Po- 
časi se začenja zmešnjava v kmetskih vrstah ; 4000 do 
5000 kmetov je obležalo na bojišču, Gubca in Pasanca 
pa so zmagovalni plemenitniki ujeli živa. 

Zadnja nada je bila pobita. 

Ilijo Gregoriča so pozneje ujeli na Avstrijskem in 
ga na Dunaju obsodili v smrt. Na smrt je bilo ob- 
sojenih tudi mnogo drugih ujetih kmetov; obešali so 
jih na drevesa poleg kmetskih hiš; ropali so zmago- 
valci po vaseh, zažigali hiše in cela selišča. Končno 
so naložili ljudstvu še takozvani „puntarski davek". 

Ujetega Giibca so odpeljali v Zagreb, kjer so 
si zmagovalci izmislili zanj po ogrskem vzorcu posebne 
muke, da se tako osvetijo nad njim, ki so mislili o 
njem, da je provzročitelj vsega. Posadili so ga na 
javnem trgu na razbeljeni železni prestol in mu zabili 
v glavo razbeljeno železno krono z dolgimi žreblji. 

Tako je izdihnil v nepopisnih mukah kmetski 
cesar. 



To je bil zadnji in tudi največji poskus sloven- 
skega in hrvaškega kmetstva : doseči svobodo. Niso 
je dosegli kljub velikim in strašnim žrtvam. Abotna 
je misel, da je šlo toliko tisoč kmetov v smrt za sanje 
Matija Gubca ali pa za pripovedko o kralju Matjažu. 
Socialen boj je bil to, v svoji veličini grozen in 
impozanten, kakršnih pozna zgodovina le malo. 

Odslej se niso pri nas kmetski upori več pojav- 
ljali v takih krasnih veličinah. Našemu narodu so 
vzeli — poleg verske reformacije — najboljše moči. 
Izropala je našemu ljudstvu dušo želja tedanjih ple- 

menitnikov po bogastvu, moči in oblasti. Onemoglo 
je obležalo to slovensko telo na polju socialnega boja. 
Priti je morala nova doba, ki jo pričenja velika fran- 
coska revolucija, da se je v splošnem družabnem ognju 
osvobodil .kmet stoletnega suženjstva in da se je za- 
vedel zopet kot samostojen narod. 

Socialni boji slovenskih kmetov v srednjem veku 
so kakor plamteča grmada v zgodovini slovenskega 
ljudstva. Bili so predigra bojem današnje dobe. 




Natisnila Učiteljska tiskarna v Ljubljani. 

